# name
Estudi de les necessitats per l’acompanyament de les víctimes de delictes d’odi i discriminació durant el procés penal

# metadata.dc.description.abstract[].value
Constitueix una premissa àmpliament acceptada en la doctrina penalista i criminològica que una de les característiques fonamentals de les víctimes de delictes d’odi i discriminació és la seva condició de víctimes específicament seleccionades pel subjecte actiu. En concret, la selecció de la víctima es produeix en atenció a la seva connexió, suport o pertinença a un col·lectiu caracteritzat per la seva edat, gènere, orientació sexual, identitat sexual, identitat de gènere, origen nacional, color, idioma, ideologia, religió, necessitats funcionals especials o altres condicions socials identificatives dels integrants del col·lectiu i susceptibles de tracte discriminatori. La present investigació té com a objectiu principal detectar quines són les principals necessitats que presenta el sistema de justícia criminal a la província de Barcelona un cop la víctima d’un eventual delicte d’odi i discriminació el denuncia davant la Policia, la Fiscalia Provincial de Barcelona o les autoritats judicials competents en funcions de guàrdia. La metodologia utilitzada pel desenvolupament de la recerca consisteix en la realització de entrevistes amb una destacada representació dels diferents agents del sistema penal que entren en contacte amb les víctimes dels delictes d’odi i discriminació al llarg del procés referit en el context geogràfic que ens ocupa: Fiscalia Provincial de Barcelona, Forces i Cossos de Seguretat, Serveis d’Atenció a les Víctimes, personal dels Departament d’Igualtat, de Justícia i d’Interior, autoritats judicials i acadèmics especialistes en Dret processal. A partir dels resultats d’aquestes entrevistes, s’han formulat recomanacions pel futur desenvolupament de regulacions normatives i polítiques públiques d’intervenció amb les víctimes de delictes d’odi i discriminació que es relacionen amb el sistema de justícia criminal.

# metadata.dc.publisher[].value
Centre d’Estudis Jurídics i Formació Especialitzada

# metadata.dc.rights[].value
cc-by-nd-nc (c) Centre d’Estudis Jurídics i formació Especialitzada, Generalitat de Catalunya, 2024

# metadata.dc.source[].value
Documents de treball / Informes (Dret Penal i Criminologia, i Dret Internacional Públic i Relacions Internacionals)

# metadata.dc.title[].value
Estudi de les necessitats per l’acompanyament de les víctimes de delictes d’odi i discriminació durant el procés penal